બોલિવૂડમાં હવે અભિનેત્રીઓ માટે સારો સમય આવી ચૂક્યો છે. અનુષ્કા કહે છે કે છેલ્લા ઘણા સમયથી મહિલા પ્રધાન ફિલ્મો આવી રહી છે. આ ખૂબ જ સારો સમય છે. અમારા માટે આ સકારાત્મક બાબત છે, પરંતુ ફિલ્મ સફળ થશે તો જ તમે આગળ વધી શકશો. હવે અભિનેત્રીઓને ધ્યાનમાં રાખીને પાત્ર લખાઇ રહ્યાં છે એ સાંભળીને ખરેખર સંતોષ મળે છે કે બોલિવૂડ સાથે જોડાયેલા લોકો હવે મારા પર ભરોસો કરવા લાગ્યા છે. હવે હું એક ભરોસાપાત્ર અભિનેત્રી બની છું. મારી યાત્રા મુશ્કેલભરી અને થકવી દે તેવી હતી, પરંતુ હવે હું સંતુષ્ટ છું. •